રંગીત પગીના ઘરેથી મળી આવેલા આ લખાણના આધારે તેમના પરિજનો તેમજ કોંગ્રેસના આગેવાનો દ્વારા શહેરા પોલીસ મથકે હલ્લાબોલ કર્યો હતો તેમજ જીલ્લા કલેકટર અને જીલ્લા પોલીસ વડાને આવેદનપત્ર આપી ધારાસભ્ય તેમજ અન્ય સરકારી અધિકારીઓ સામે આક્ષેપો કર્યા હતા તેમજ ગુમ થયેલા તેમના સ્વજનને શોધી લાવવા માટે જરૂરી કાર્યવાહી કરવા માટે માંગ કરી હતી, જે અનુસંધાને શહેરા તાલુકા ભાજપ દ્વારા આજે રેલી યોજી શહેરા પ્રાંત અધિકારી તેમજ પંચમહાલ જીલ્લા કલેકટરને આવેદન પત્ર આપી રજૂઆત કરી હતી કે ગુમ થયેલા રંગીત પગી ના પરિજનો તેમજ કોંગ્રેસ દ્વારા ધારાસભ્ય જેઠા ભરવાડ પર આક્ષેપો લગાવવામાં આવ્યા છે તે પાયા વિહોણા છે, ધારાસભ્યને બદનામ કરવા માટે આ પ્રકારના આક્ષેપો કરવામાં આવી રહ્યા છે , સમગ્ર મામલાની નિષ્પક્ષ તપાસ કરવામાં આવે તેવી માંગ સાથે આવેદનપત્ર આપવામાં આવ્યું હતું.